
Bilješke uz obrazac PR-RAS 
za razdoblje 01. siječnja do 31. prosinca 2024.godine

Prihodi i primici proračuna Grada Sinja za 2024. godinu ostvareni su u iznosu od 15.300.119,85 EUR, što je u odnosu na isto razdoblje 2023. godine ostvarenje veće u iznosu od 2.230.544,41 EUR odnosno 17,1%. Rashodi i izdaci izvršeni su u iznosu od 16.474.568,70 EUR što je za 3.880.364,03 EUR odnosno za 30,8% veće od izvršenja rashoda za 2023. godinu. 
Razlika prihoda i primitaka, te rashoda i izdataka iznosi 1.174.448,85 EUR, dakle u tekućem razdoblju ostvaren je manjak prihoda i primitaka. Preneseni višak prihoda i primitaka iz prethodnih godina iznosi 1.338.426,20 EUR, tako da višak prihoda i primitaka raspoloživ u sljedećem razdoblju iznosi 163.977,35 EUR.
Ukupni prihodi poslovanja iznose 15.068.115,23 EUR  i u odnosu na 202. god. veći su za 17,7%.

Prihodi od poreza iznose 8.434.399,92 EUR što je povećanje u odnosu na prethodnu godinu za 25,9%. 

· Prihodi od poreza i prireza na dohodak ostvareni su u iznosu od 7.916.221,74 EUR što je za 27,4% više u odnosu na 2023. god. Čini vrijednosno najznačajniju stavku unutar prihoda od poreza s udjelom od 93,9%. Posljedica je to povećanja plaća u javnom sektoru i povećanja broja zaposlenih. Dodatni udio poreza na dohodak za decentraliziranu funkciju vatrogastva ostvaren je u iznosu 105.546,98 EUR.
· Porezi na imovinu su ostvareni u iznosu od 510.403,17 EUR što je za 6,3% veće u odnosu na 2024. god. Realizacija prihoda s ove osnove prvenstveno je rezultat kretanja poreza na promet nekretnina koji određuje dinamika na tržištu nekretnina.
· Porezi na robu i usluge iznose 7.775,01 EUR što je smanjenje u odnosu na 2023. god za 7,1%. Ovi porezi obuhvaćaju porez na potrošnji i porez na tvrtku. Radi se o naplati dugovanja iz ranijeg razdoblja, koje poslove obavlja Porezna uprava (naknada 5%).
Pomoći su ostvarene u iznosu od 5.658.885,22 EUR što je povećanje u odnosu na prethodnu godinu za 13,2%. Čine ih: 

· Pomoći iz proračunu iz drugih proračuna i izvanproračunskih korisnika ostvarene su u iznosu 4.865.527,96 EUR, čine vrijednosno najznačajniju stavku unutar pomoći, a u odnosu na prethodnu godinu veće su za 9,6%. 
U 2024. godini kao tekuće pomoći proračunu iz drugih proračuna i izvanproračunskih korisnika doznačeno je 4.563.598,56 EUR što je za 15,4% veće u odnosu na 2023. godinu. Iz Državnog proračuna Gradu Sinju su doznačena sredstva u iznosu od 3.476.529,56 EUR na ime doznake sredstava s osnova fiskalnog izravnanja. S obzirom na kapacitet ostvarenih poreznih prihoda koji su manji od referentne vrijednosti kapaciteta ostvareni poreznih prihoda Grad Sinj ostvaruje pravo na sredstva fiskalnog izravnanja. Drugi razlog povećanja odnosi se na sredstva po Odluci Vlade RH o dodjeli sredstava za fiskalnu održivost dječji vrtića za pedagošku godinu 2023./2024.god., te 2024./2025.god. Sredstva su doznačena u ukupnom iznosu od 1.082.069,00 EUR. Iz tekućih pomoći iz državnog proračuna doznačeno je i 4.440,00 EUR za program izobrazbe u gospodarenju otpadom. Tekuće pomoći iz Županijskog proračuna su realizirane u iznosu od 5.000,00 EUR, a odnose se na sufinanciranje programa predškolskog odgoja.
Kapitalne pomoći iz proračuna ostvarene su u iznosu 530.959,09 EUR, te su veće u odnosu na 2023. godinu za 43.647,23 EUR ili za 9,0%. Odnose se na:

Pomoći iz Državnog proračuna za sufinanciranje projekta Aglomeracije Sinj kandidirano u suradnji sa Vodovodom i odvodnje Cetinske krajine d.o.o., za udio sufinanciranja Grada u projektu Aglomeracije, na Program sufinanciranje EU projekata na regionalnoj i lokalnoj razini Ministarstvo regionalnog razvoja i Fondova EU je osiguralo sufinanciranje projekta u  ukupnom iznosu 1.165.303,30 EUR. U 2024.g. uplaćeno u Proračun Grada Sinja sredstva u iznosu 229.029,69 EUR, za projekt „Obnove atletska staza u Sinju“ u iznosu 186.317,00 EUR, za nabavku opreme za sportska igrališta (nabava reflektora) u iznosu 10.185,00 EUR, za dječje vrtiće 14.067,95 EUR, asfaltiranje nerazvrstanih cesta 45.000,00 EUR. 
Pomoći iz županijskog proračuna iznose – 46.359,45 EUR i odnose se na: nabavu oprema za predškolske ustanove u iznosu 4.723,31 EUR, uređenje poljskih puteva 6.636,14 EUR, izgradnju i rekonstrukciju nerazvrstanih cesta 20.000,00 EUR, za zgradu Štalija 10.000,00 EUR, te za projekt Family point 5.000,00 EUR.

· Pomoći od izvanproračunskih korisnika ostvarene su u iznosu od 18.279,15 EUR  u odnosu na 2023. god. veće su za 37,2%. Odnose se na sredstva od HZZ za financiranje Programa javnih radova u iznosu od 18.279,15 EUR po kojem je zaposlene 3 osoba. 
· Pomoći izravnanja za decentralizirane funkcije ostvarene su u iznosu od 277.685,38 EUR i za 1,4% su veće u odnosu na prethodnu godinu. Odnose se na sredstva pomoći izravnanja za decentralizirane funkcije –vatrogastva iz Državnog proračuna RH.
· Pomoći proračunskim korisnicima iz proračuna koji im nije nadležan realiziranje su u iznosu 35.4611,28 EUR, a odnose se na kapitalne pomoći unutar mjere 19 – potpora lokalnom razvoju u okviru inicijative LEADER (CLLD – lokalni razvoj pod vodstvom zajednice) iz Programa ruralnog razvoja RH za razdoblje 2014.-2024. za projekt „Uređenje dječjeg igrališta u dječjem vrtiću Bili cvitak – Alkarić. U 2023. god. nije bilo realizacije na ovoj vrsti pomoći.
· Pomoći temeljem prijenosa EU sredstava realizirane su u iznosu od 232.901,76 EUR te su manje u odnosu na 2023. god. za 14,0%. Odnose se na tekuće pomoći  temeljem prijenosa EU sredstava u okviru projekta Zaželi  dobro – FAZA IV “ temeljem Ugovora o dodjeli bespovratnih za projekte koji se financiraju iz Europskog socijalnog fonda. Projekt odobren, osigurano sufinanciranje projekta u visini 1.470.000,00 EUR-a. Glavna aktivnost projekta je pružanje usluga potpore i podrške krajnjim korisnicima uz nabavu i podjelu paketa potrepština koja obuhvaća zapošljavanje 35 pružatelja usluga (28 mjeseci) za 210 osoba korisnika.

Prihodi od imovine ostvareni su u iznosu 190.648,62 EUR i za 15,1% su veće u odnosu na prethodnu godinu. Vrijednosno najznačajnije stavke su:
· Prihodi od zakupa i iznajmljivanja imovine ostvareni su u iznosu 108.919,53 EUR, odnosno za 27,4% su veći u odnosu na prethodnu godinu. Čine ih: prihodi od zakupa poljoprivrednog zemljišta, prihodi od zakupa poslovnih prostora, te prihodi od zaštićene najamnine.
· Naknada za korištenje nefinancijske imovine ostvarena je u iznosu od 75.275,34 EUR i za 16,6% je viša u odnosu na 2023. god. Najznačajniju stavku čini naknada za služnost ostvarena u iznosu 49.535,88 EUR. Drugi vrijednosno najznačajniji prihod odnosi se na naknadu za eksploataciju mineralnih sirovina koja je ostvarena u iznosu 16.418,32 EUR.
Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 650.824,58 EUR što je 14,60% manje ostvarenje u odnosu  na prethodnu godinu, te u strukturi pokazuju različite indekse ostvarenja. 
· Najznačajniji prihod u okviru ove skupine prihoda čini komunalna naknada koja je realizirana u iznosu 589.115,87 EUR ili 8,0% manje nego prethodne godine.
· Prihod od komunalnog doprinosa bilježi značajan pad u odnosu na prošlu godinu za 54,4 %. Realizacija prihoda od komunalnog doprinosa ovisi o dovršetku postupaka za izdavanje akata na temelju kojih se može graditi, odnosno ishođenju potvrda glavnog projekta te o usvojenim zahtjevima za legalizaciju bespravno sagrađenih objekata.
Prihodi od prodaje proizvoda i roba te pruženih usluga ostvareni su u iznosu 51.653,28 EUR što je za 52,6% više u odnosu na prethodnu godinu. Uglavnom se odnose na prihod od pruženih usluga za usluge naplate vođenja naknade za uređenje voda od Hrvatskih voda d.d. u iznosu od 37.409,74 EUR, te refundaciju troškova električne energije za poslovni prostor koji je dat na upravljanje tvrtki Kamičak d.o.o. temeljem Ugovora o upravljanju i održavanju nekretnine u iznosu 12.196,25 EUR.
Kazne upravne mjere i ostali prihodi ostvareni su u iznosu od 81.703,61 EUR što predstavlja 58,0% prošlogodišnjeg ostvarenja. Vrijednosno najznačajniju stavku čine prihodi s osnove eko rente s osnovom odlaganja komunalnog otpada na odlagalište Mojanka naplaćeni su u iznosu 38.520,60 EUR. U okviru ovih prihoda evidentirani su prihodi od naplate ugovorenih kazni temeljem sklopljenih ugovora o kupoprodaji zemljišta na području GZK u iznosu 17.973,00 EUR (Mils mljekara Sinj d.o.o.), te kazne po rješenjima komunalno-prometnih redara koje iznose 13.669,94 EUR.
Prihodi od prodaje nefinancijske imovine ostvareni su u iznosu od 232.004,62 EUR što je manje za 12,9%  u odnosu na prethodnu godinu. 

· Prihodi od prodaje neproizvedene dugotrajne imovine bilježe pad od 8,9% u odnosu na prethodnu godinu, a rezultat je manje sklopljenih kupoprodajnih ugovora o prodaji zemljišta. Odnose se na prodaju zemljišta na području Gospodarske zone Kukuzovac temeljem provedenih natječaja za prodaju/pravo građenja građevinskog zemljišta na području GZK. U tijeku 2024. god. provedena su dva natječaja, te ukupno sklopljeno pet predugovora. Na osnovi sklopljenih pet predugovora i šest ugovora ostvaren je prihod u vrijednosti 216.046,49 EUR, (ukupna površine 78.286 m2, odnosno 46.032 m2 – ugovori, 32.254 m2 – predugovori).
· Prihod od prodaje stambenih objekata odnosi se na prihod od prodaje stanova na kojima je postojalo stanarsko pravo, bilježi pad od 50,6%. Uplaćeno u korist Državnog proračuna 15.193,70 EUR ili 55%.

Primici od financijske imovine i zaduživanja nije bilo ostvarenja primitaka od financijske imovine u 2024.g.
Ukupni rashodi poslovanja ostvareni su u iznosu od 15.961.588,89 EUR i veći su od rashoda poslovanja prethodne godine za 28,6%. 

Rashodi za zaposlene iznose 1.252.710,88 EUR i u odnosu na 2023. god. veći su za 20,1%. Značajan rast bilježe: rashodi za zaposlene u dječjem vrtiću Bili cvitak u skladu sa potpisanim Dodatkom kolektivnom ugovoru koji je stupio na snagu s isplatom za siječanj 2024.god. Razlog tome je povećanje osnovice za izračun plaće kao i povećanje koeficijenata složenosti radnih mjesta čime se postiglo usklađenje sa osnovnoškolskim sustavom. Također, rast rashoda za zaposlene u Javnoj vatrogasnoj postrojbi Grada Sinja sukladno potpisanom Kolektivnom ugovoru za JVP Grada Sinja čime je izvršeno usklađenje rashoda za zaposlene sukladno zakonskim propisima (Pravilnik o klasifikaciji radnih mjesta profesionalnih vatrogasaca), te rast rashoda za zaposlene Grada Sinja sukladno donošenju Odluke Gradonačelnika o povećavanju osnovice plaće za djelatnike Gradske uprave.
Materijalni rashodi ostvareni su u iznosu od 3.557.236,78 EUR odnosno veći su za 33,2% u odnosu na prethodnu godinu. U nastavku se obrazlažu značajnija povećanja/smanjenja na navedenim skupinama konta, dok su ostala nespomenuta ostala na istoj razini.
· Naknade troškova zaposlenih iznose 27.297,78 EUR i u odnosu na 2023. veći su za 26,7%, zbog porast troškova prijevoza u 2024.godni.
· Rashodi za materijal i energiju ostvareni su u iznosu od 536.521,15 EUR, te bilježe  smanjenje u odnosu na 2023. god. za 9,1%. Vrijednosno najznačajniju stavku u okviru ove skupine rashoda čine rashodi za električnu energiju koji iznose 420.473,03 EUR smanjeni su u odnosu na prethodnu godinu za 11,9% temeljem Uredbe  Vlade RH o otklanjanju poremećaja na domaćem tržištu energije.
· Rashodi za usluge ostvareni su u iznosu od 2.395.301,89 EUR i bilježe značajno povećanje za 49,2% u odnosu na 2023. god. U okviru rashoda za usluge vrijednosno najznačajniji su rashodi za usluge tekućeg i investicijskog održavanja koje iznose 939.199,41 EUR u odnosu na prethodnu godinu bilježe rast od 63,7%, a uglavnom su vezani za realizaciju Programa održavanja komunalne infrastrukture i Programa građenja objekata i uređaja komunalne infrastrukture. Komunalne usluge su drugi vrijednosno najznačajniji rashodi u strukturi materijalnih rashoda, iznose 577.099,72 EUR i bilježe povećanje za 26,0% u odnosu na prethodnu godinu. Intelektualne i osobne usluge iznose 552.369,13 EUR te bilježe značajan rast od 91,3% u odnosu na prethodnu godinu. 

· Ostali nespomenuti rashodi odnose se na naknade predstavničkog tijela, premije osiguranja, reprezentaciju, pristojbe i naknade, te ostale rashode. Ostvareni su u iznosu  598.115,96 EUR i veći su u odnosu na prethodnu godinu za 32,2%. Razlog povećanja u odnosu na prethodnu godinu je značajno povećanje troškova organizacije programa Dana Alke i Velike Gospe, te programa Adventa, ali i većeg troška reprezentacije.
Financijski rashodi evidentirano je povećanje u odnosu na prethodnu godinu za 14,0%, budući da je u 2024. godini podmirena dospjela obaveza plaćanja novčane naknade za neispunjavanje kvote za zapošljavanje osoba sa invaliditetom, te povećavanja troškova platnog prometa. 
Subvencije bilježe povećanje u odnosu na 2023. god. za 16,6%, iz razloga povećanja subvencija trgovačkim društvima u javnom sektoru. Subvencije su doznačene Gradskom kinu u iznosu 13.830,00 EUR, Poduzetničkom centru za održavanje sajma pršuta u iznosu 8.000,00 EUR, te Vodovodu i odvodnji Cetinske krajine d.o.o. u iznosu od 60.105,01 EUR za subvencioniranje cijena vodnih usluga građanima za razdoblje od siječnja do ožujka 2024. godine temeljem Odluke Gradonačelnika. Kod subvencije poljoprivrednicima sklopljeno je 11 ugovora po Mjeri 1.9. u iznosu od 24.421,87 EUR-a. Subvencije obrtnicima  su odobrene po Programu poticanja poduzetništva u 2023. godini temeljem provedenog javnog poziva i donesene Odluke o podjeli potpora male vrijednosti za 52 poduzetnika, s kojima je zaključeno 52 ugovora  u iznosu od 112.999,95 EUR-a- Udruzi pčelara odobreno je 2.000,00 EUR za uređenje prostora.
Pomoći dane u inozemstvo i unutar općeg proračuna ostvarene su u iznosu od 4.284.407,45 EUR odnosno za 46,9% više u odnosu na 2023. god.

· Prijenos proračunskim korisnicima drugih proračuna ostvarene su u iznosu 61.603,58 EUR, ostvarenje je veće za 248,4% u odnosu na 2023.god., radi se o tekućim pomoćima danim Muzeju Cetinske krajine u iznosu 7.000,00 EUR, zatim školama sa područja grada u iznosu 4.455,00 EUR za organizaciju maturalnih večeri, nagrada učenicima i njihovim mentorima, te ŽUC-u Split u iznosu od 50.148,58 EUR za projekt izgradnje nogostupa sa biciklističkom stazom i javnom rasvjetom (nastavak do aerodroma).
· Prijenos proračunskim korisnicima iz nadležnog proračuna za financiranje redovne djelatnosti utrošeno je 4.222.803,87 EUR i bilježi povećanje za 47,7%. Evidentirani su prijenosi proračunskim korisnicima kako slijedi:
· Za Gradsku knjižnicu                    64.035,65 EUR
· Za Dječji vrtić Bili Cvitak        3.084.724,57 EUR
· Za JVP Sinj                                 998.115,96 EUR
· Gradska galerija Sikirica               75.927,69 EUR
Naknade građanima i kućanstvima na temelju osiguranja i druge naknade ostvarene su u iznosu 2.506.395,07 EUR i veće su u odnosu na 2022. godinu za 11,6%. Izvršavali su se svi rashodi kao i prethodnih godina:
· Na temelju Odluke o socijalnoj skrbi Grada Sinja u 2024. godini podijeljene su uskrsnice u iznosu 70,00 EUR za nezaposlene osobe i umirovljenike ovisno o visini mirovine, s mirovinom do 200,00 EUR / 130,00 EUR, mirovinom od 200,00EUR-270,00EUR / 100EUR, s mirovinom od 270,00 do 350,00 EUR / 70,00 EUR. Za tu namjenu  utrošeno je  263.780,00 EUR.
· Odlukom Gradonačelnika podijeljene su prigodne jednokratne novčane pomoći – „Alkarica“ za nezaposlene osobe i za umirovljenike sa mirovinom manjom od 350,00 EUR u iznosu 40,00 EUR. S te osnove utrošeno je 95.720,00 EUR.
· Na temelju Odluke o socijalnoj skrbi Grada Sinja u 2024. godini podijeljene su božićnice za nezaposlene osobe u iznosu 70,00 EUR, božićnice za nezaposlene branitelje u iznosu 130,00 EUR, božićnice za umirovljenika s mirovinom do 200,00 EUR / 40,00 EUR, umirovljenike čija je mirovina od 200,00 EUR do 270,00 EUR / 100,00 EUR, te umirovljenike čija je mirovine od 270,00 EUR do 350,00 EUR / 70,00 EUR. S te osnove utrošeno je 207.850,00 EUR.
· Za troškove stanovanja korisnicima ZMN (45 korisnika) u 2024. god. izdvojeno je 59.891,13 EUR.
· U okviru Programa školstva – dodijeljene su stipendije svim redovnim studentima u iznosu 120,00 EUR mjesečno za deset mjeseci pa je stipendije dobilo 274 studenata  u iznosu  324.000,00 EUR,  dodijeljeno je i 103 učeničkih stipendija na iznos od 40,00 EUR za deset mjeseci  u iznosu 41.200,00 EUR.
· U 2024. godini Grad Sinj je osigurao besplatan prijevoz svim učenicima srednjih škola i studentima u mjesnom i međumjesnom prijevozu na relaciji Sinj – Split, Sinj – Knin. Za tu namjenu utrošeno je 326.491,51 EUR.

· Realizirana je i pomoć za nabavku radnih bilježnica učenicima osnovnih škola u iznosu 129.034,99 EUR, a za nabavku knjiga za učenike srednjih škola u 2024. god. utrošeno je 15.680,00 EUR (cenzus prihoda 240 EUR).
· U 2024. godini temeljem Odluke o socijalnoj skrbi isplaćene su naknade za novorođenu djecu  1.327,23 EUR za prvo, 1.990,84 EUR za drugo i 3.981,68 EUR za treće i svako slijedeće novorođeno dijete u obitelji čime je isplaćeno 612.142,52 EUR.
· Novčana pomoć roditeljima koji su ostvarili pravo na upis u dječji vrtić, a nisu mogli biti upisani zbog popunjenosti kapaciteta vrtića izdvojeno je 172.441,28 EUR. Novčana pomoć iznosi 15,00 EUR mjesečno po djetetu. Radi se o 164 djece.
Ostali rashodi ostvareni su u iznosu od 4.121.194,85 EUR i u odnosu na 2023. god. su veći za 23,7%. 
· Tekuće donacije su ostvarene u iznosu od 1.838.851,92 EUR, realizacija je na relativno istoj razini kao i prethodne godine uz minimalan pad od 0,4%, najveći udio u isplatama imaju sredstva za realizaciju programa sporta, programa kulture, turistička zajednica, i sl. 

· Kapitalne donacije su ostvarene u iznosu 362.380,72 EUR te bilježi rast od 25,9% u odnosu na prethodnu godinu. Vrijednosno najznačajniju stavku čini kapitalna donacija vezana za realizaciju „Programa – Ostani tu“ u iznosu 300.997,51 EUR, zatim kapitalne donacije Franjevačkom samostanu u Sinju za izgradnju i opremanje sanitarnog čvora i uređenje okoliša kapele Čitluk-Jasensko u iznosu 38.941,63 EUR, I. Franjevačkoj klasičnoj gimnaziji za rasvjetu u dvorištu 5.000,00 EUR, Župi Gospe sinjske za osvjetljenje zvonika 5.600,00 EUR, te za nabavka opreme Dobrovoljnom vatrogasnom društvu Sinj u iznosu 11.841,58 EUR.
· Kazne, penali i naknade štete ostvarene su u iznosu 162.297,37 EUR i veći su u odnosu na 2023. god. za 2,0%. Odnose se na naknadu za smanjenje količine miješanog komunalnog otpada po rješenju Fonda za zaštitu okoliša i energetsku učinkovitost u iznosu 148.979,37 EUR, te na naknade štete fizičkim osobama uzrokovane prirodnim katastrofama u iznosu 13.500,00 EUR.
Kapitalne pomoći realizirane u ukupnom iznosu od 1.757.664,84 EUR , te su veće u odnosu na 2023. godinu za 69,2%. Doznačene su za slijedeće namjene :
· Vodovodu i odvodnji Cetinske krajine – za sufinanciranje Projekta izgradnje Integralnog sustava odvodnje iz fondova EU – 1.589.800,81 EUR
· GZ Kukuzovac – za izgradnju prometnice u poduzetničkoj zoni – 93.239,54 EUR
· Kamičak d.o.o. Sinj – za najam montažnog klizališta s popratnom opremom – 11.670,00 EUR, za nabavku vozila 8.500,00 EUR i za nabavku parkirnih automata 29.165,00 EUR
· Čistoća Cetinske krajine d.o.o. Sinj – za pokriće rada reciklažnog dvorišta u iznosu 7.000,00 EUR, te za financiranje troškova usluge prikupljanja reciklabilnog komunalnog otpada koji se sastoji pretežito od otpadne ambalaže u iznosu 18.289,49 EUR
Rashodi za  nabavu nefinancijske imovine realizirani su u iznosu od 469.979,81 EUR, te su značajno veći  u odnosu na 2023. godine za 202,1%. Struktura rashoda je slijedeća:
· Sanacija Gradske tvrđave – 187,50 EUR
· Održavanje sportskih objekata i igrališta – nabavka sustava video nadzora – 2.592,47 EUR
· Nabava urbane opreme  - 6.201,79 EUR

· Family point igralište – 125.330,09 EUR
· Uređenje okoliša područnog vrtića Ljiljan Turjaci – 31.362,88 EUR
· Izgradnja dječjeg vrtića u Glavicama – 293.268,23 EUR

· Obnova uredskih prostorija i opreme – 11.036,85 EUR

Izdaci za financijsku imovinu i otplate zajma

Izdaci za dane zajmove trgovačkim društvima u javnom sektoru temeljem Ugovora o zajmu dane su pozajmica trgovačkom društvu Čistoći Cetinske krajine d.o.o. Sinj za potrebe redovnog poslovanja u iznosu 40.000,00 EUR, te trgovačkom društvu Gospodarska zona Kukuzovac d.o.o. za potrebe redovnog poslovanja u iznosu 3.000,00 EUR.

U 2023. god. također je dana temeljem Ugovora o zajmu pozajmica trgovačkom društvu Čistoći Cetinske krajine d.o.o. Sinj za potrebe redovnog poslovanja u iznosu 25.000,00 EUR.

Bilješke uz obrazac BILANCA 

za razdoblje 01. siječnja do 31. prosinca 2024.godine
Obrazac bilanca predstavlja vrijednosno iskazani pregled imovine, obveza i vlastitih izvora prvog i posljednjeg dana proračunske godine. 

Na početku 2024. god. stanje imovine iznosi 53.213.728,71 EUR, dok na kraju 2024.god. iznosi 63.178.209,74 EUR i bilježi povećanje u odnosu na prošlu godinu za 18,7%.

Vrijednost nefinancijske imovine evidentirana je u iznosu 47.831.194,35 EUR i bilježi  smanjenje za 3,2%. Financijska imovina evidentirana je u iznosu 5.382.534,36 EUR i bilježi povećanje za 4,7%.

Vrijednost ukupne nefinancijska imovina iznosi 58.509.167,60 EUR. 
· Neproizvedena dugotrajna imovina iznosi 17.766.879,29 EUR, što predstavlja smanjenje za 219.573,42 EUR ili 1,2% u odnosu na početak godine. Glavni razlog smanjenja odnosi se na prodaju zemljišta u GZK. 
· Proizvedena dugotrajna imovina na početku godine  iznosi 42.862.816,37 EUR, dok je na kraju godine evidentirana u iznosu 55.194.027,97 EUR. Obuhvaća građevinske objekte, postrojenja i opremu, prijevozna sredstva, knjige, umjetnička djela i ostale izložbene vrijednosti, nematerijalna imovinu, te sitan inventar. Knjigovodstveno je evidentiran ispravak vrijednosti proizvedene dugotrajne imovine u iznosu od 17.668.974,97 EUR. Nakon provođenja tog postupka vrijednost proizvedene dugotrajne imovine je 37.525.053,00 EUR. U 2024. god. ostvareno je značajno povećanje vrijednosti građevinskih objekata, povećanje od 41,5% posljedica je uknjižbe nekretnina po procijenjenoj vrijednosti od strane Ovlaštenog sudskog vještaka, a odnosi se na Sinjski aerodrom, Judinu kuću u Bajagiću i Dom kulture u Brnazama.
· Dugotrajna nefinancijska imovina u pripremi stanje na dan 01.01.2024.god. iznosila je 3.027.312,31 EUR, a na dan 31.12.2024. god. iznosi 3.217.235,31 EUR te bilježi povećanje za 6,3% 

Vrijednost ukupne financijske imovine (novac i potraživanja) iznosi 4.669.042,14 EUR i bilježi smanjenje od 13,3% u odnosu na prethodno razdoblje.
· Novac u banci i blagajni – saldo na žiro računu na dan 31.12.2024. god. kod HPB d.d. iznosi 692.076,56 EUR
· Depoziti, jamčevni polozi i ostalo – saldo iznosi 3.125,22 EUR
· Potraživanja za dane zajmove iznose 129.099,37 EUR, a odnosi se na dane zajmove tuzemnim obrtnicima u iznosu 61.099,37 EUR.  Iznos od 25.899,74 EUR odnosi se na poduzetničke kredite realizirane preko Privredne banke Zagreb d.d., a iznos od 35.199,63 EUR na poduzetničke kredite realizirane preko OTP banke d.d. (Societe Generale-Splitske banke). Krediti su realizirani u razdoblju 2003.-2010. godine. Krediti su odobreni u pojedinačnim iznosima od 1.981,25 EUR do 46.452,98 EUR uz kamatnu stopu od 2% godišnje i poček od 1 - 2 godine. Komisione poslove (realizacija kredita, pojedinačne evidencije, praćenje naplate kredita ) obavljaju Privredna banka Zagreb i Societe Generale-Splitska banka Split. U 2024. godini u otplati je bio ukupno 12 kredita, od čega preko Privredne banke Zagreb 11 kredita, a preko OTP banke 1 kredit. 
Trgovačkom društvu Čistoća Cetinske krajine d.o.o. odobren je kredit u iznosu 40.000,00 EUR, a trgovačkom društvu Gospodarska zona Kukuzovac d.o.o. kredit u iznosu 3.000,00 EUR.
· Dionice i udjeli u glavnici – iznose 2.885.670,62 EUR
· Potraživanje za prihode poslovanja – od dospjelih potraživanja za prihode poslovanja vrijednosno su najznačajnija nenaplaćena potraživanja za komunalnu naknadu. Nenaplaćena potraživanja Grada Sinja  na dan 31.12.2024. godine za prihode poslovanja iznose ukupno 2.551.052,12 EUR. Sastoje se od:

· Potraživanje za poreze – 185.147,72 EUR
· Potraživanja za prihode od imovine – 285.062,48 EUR
· Potraživanja za upravne i administrativne pristojbe, pristojbe po posebnim propisima i naknade – 1.683.538,73 EUR
· Potraživanje za prihode od prodaje proizvoda i robe, te pruženih usluga – 7.952,36 EUR

· Potraživanje za kazne, upravne mjere i ostale prihode – 389.350,83 EUR
Temeljem Pravilnika o proračunskom računovodstvu i Računskom planu koji je stupio na snagu propisuje se obveza provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 1.783.163,31 EUR. Nakon provođenja tog postupka potraživanja  na dan 31.12.2024. godine iznose 767.888,81 EUR. 
Na potraživanja za gradske poreze (porez na promet nekretnina, porez na tvrtku i porez na potrošnju ) naplatu kojih vrši Porezna uprava odnosi se 128.037,23 EUR. Najveći iznos potraživanja  pripada prihodu od komunalne naknade u iznosu od 1.279.271,95 EUR. Ukupno zaduženje u 2024. god. iznosilo je 653.521,06 EUR, a u 2024. god. je naplaćeno 589.115,87 EUR. U svrhu naplate potraživanja u 2024.g. poslano je 250 opomena od čega 120 obrtnicima i 130 poslovnim subjektima.
· Potraživanja od prodaje nefinancijske imovine  - Nenaplaćena potraživanja Grada Sinja  na dan 31.12.2024. godine prihode od prodaje od nefinancijske imovine iznose ukupno 56.952,05 EUR. Temeljem Pravilnika o proračunskom računovodstvu i Računskom planu koji je stupio na snagu propisuje se obveza provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 29.969,19 EUR. Nakon provođenja tog postupka potraživanja  na dan 31.12.2024. godine iznose 26.982,86 EUR. Od navedenog iznosa 23.804,32 EUR odnosi se na potraživanja od prodaje neproizvedene dugotrajne imovine (prodaja zemljišta u Gospodarskoj zoni Kukuzovac), a 33.147,73 EUR odnosi se na potraživanja od prodaje proizvedene dugotrajne imovine (stanovi na kojem je postojalo stanarsko pravo)
Kontinuirani rashode budućih razdoblja iznose 164.198,70 EUR i veći su u odnosu na 2023. god. za 17,5%
Ukupne obveze Grada Sinja na dan 01.01.2024. godine iznosile su 422.345,34 EUR, a  na dan 31.12.2024. godine iznose 695.423,13 EUR, te su veće za 64,7% u odnosu na prošlu godinu. 
Od ukupnog iznosa obveza na obveze za rashode poslovanja odnosi se 400.122,10 EUR, od čega su dospjele obveze iznose 79.978,08 EUR, a nedospjele obveze iznose 342.367,26 EUR, a obuhvaćaju: 

· Obveze za zaposlene koje se odnose na rashode za zaposlene za 12. mjesec 2024. koje su isplaćene u siječnju 2025. u iznosu 101.864,30 EUR, 
· Obveza za materijalne rashode iznose 456.955,04 EUR,
· Obveze za financijske rashode iznose 26,81 EUR, obveze po navedenoj osnovi  nisu dospjele

· Obveze za naknade građenima i kućanstvima iznose 7.411,45 EUR, a odnose se na troškove prijevoz učenika i studenata za prosinac 2024.

· Ostale tekuće obveze iznose 36.036,57 EUR, odnose se na obveze za jamčevine, obveze za NUV, obveze Državnom proračunu za sredstava od prodaje stanova (55%) 

Obveze za nabavu nefinancijske imovine iznose 93.128,96 EUR. Sve obveze su nedospjele a odnose se na nabavu opreme i situacije za izvršene radove krajem godine.
Vlastiti izvori iz proračuna iznose 61.523.937,59 EUR. Izvori vlasništva iz proračuna za nefinancijsku imovinu iznose 58.509.167,60 EUR i usklađeni su sa dugotrajnom imovinom (razred 0), a izvori vlasništva iz proračuna za financijsku imovinu iznose 3.014.769,99 EUR i usklađeni su sa financijskom imovinom (dio razreda 1).

Evidentiran je rezultat poslovanja odnosno njihov raspored kroz poslovne aktivnosti. Tako je ostvaren višak prihoda poslovanja u iznosu 2.2.836.365,88 EUR i višak od financijske imovine u iznosu od 50.932,20 EUR, te manjak od nefinancijske imovine u iznosu 2.723.320,73 EUR.  
Izvršena je korekcija u iznosu 237.975,19 EUR za vrijednost kapitalnih pomoći koje su utrošene za ulaganje u dugotrajnu nefinancijsku imovinu. Nakon korekcije višak prihoda poslovanja iznosi 2.498.975,20 EUR, a manjak prihoda od nefinancijske imovine je smanjen i iznosi 2.385.930,05 EUR. 

Ukupan višak prihoda i primitaka raspoloživ u slijedećem razdoblju iznosi 163.977,35 EUR, manji je u odnosu na prethodnu godinu za 87,70%.
Izvanbilančni zapisi – sadrže vrijednost poslovnih događaja koji u trenutku nastanka nemaju izravan utjecaj niti na jednu poziciju temeljnih financijskih izvještaja, te sadrže stavke koje nisu uključene u bilančne kategorije: dana i primljena jamstva, te popis sudskih sporova u tijeku. Saldo ukupnih danih i primljenih jamstava i sudskih sporova na dan 31.12.2024.god iznosi 737.172,80 EUR.

Bilješke uz obrazac OBVEZE 

za razdoblje 01. siječnja do 31. prosinca 2024.godine

Ukupne obveze Grada Sinja na dan 31.12.2024. godine iznose 695.423,13 EUR. Od ukupnog iznosa obveze na obveze za rashode poslovanja odnosi se 602.294,17 EUR, dok se na obveze za nabavu nefinancijske imovine odnosi 93.128,96 EUR. Ukupne obveze bilježe povećanje od 273.077,79 EUR ili za 64,7% u odnosu na stanje u prethodnoj godini.
Najveći dio obveza prema dobavljačima čine obveze po računima  koji su fakturirani  koncem godine s rokovima  dospijeća u siječnju 2025. godine, tako da nisu ni mogli biti plaćeni do 31.12.2024. godine.

Nedospjele nepodmirene obveze iznose 648.585,80 EUR, a dospjele nepodmirene obveze Grada Sinja iznose 46.837,33 EUR.

Bilješke uz obrazac RAS-funkcijski 

za razdoblje 01. siječnja do 31. prosinca 2024.godine

Rashodi prema funkcijskoj klasifikaciji obuhvaćaju rashode poslovanja i rashode za nefinancijsku imovinu, bez izdataka za financijsku imovinu Grada Sinja i proračunskih korisnika. Iznose ukupno 12.208.764,83 EUR i veći su u odnosu na 2023. godinu za 25,7%.  
Ostvareni rashodi realizirani su prema sljedećim funkcijama:

	Broj oznaka funkcijske klasifikacije
	Naziv
	2023.
	2024.
	Index

	01
	Opće javne usluge
	1.678.300,87
	1.908.784,87
	113,7

	02
	Obrana
	0,00
	0,00
	-

	03
	Javni red i sigurnost
	132.915,05
	136.425,00
	102,6

	04
	Ekonomski poslovi
	801.573,19
	1.358.668,23
	169,5

	05
	Zaštita okoliša
	1.310.906,76
	2.065.381,44
	157,6

	06
	Usluge unapređenja stanovanja i zajednice
	885.301,51
	953.912,25
	107,7

	07
	Zdravstvo
	200,00
	0,00
	-

	08
	Rekreacija, kultura i religija
	1.980.108,02
	2.456.616,53
	124,1

	09
	Obrazovanje
	1.253.899,23
	1.536.146,93
	122,5

	10
	Socijalna zaštita
	1.666.082,76
	1.792.829,58
	107,6

	UKUPNO:
	9.709.287,39
	12.208.764,83
	125,7


Iznos rashoda iskazan na obrasca RAS-funkcijski usklađen je sa rashodima iskazanim u obrascu PR-RAS. Iz tabelarnog prikaza vidljiva je struktura rashoda iskazana po funkcijskoj klasifikaciji kako slijedi:
· Opće i javne usluge – rashodi su povećani za 13,7% 

· Javni red i sigurnost – rashodi su povećani za 2,6% 

· Ekonomski poslovi  - rashodi su povećani za 69,5% 

· Zaštita okoliša – rashodi su povećani za 57,6%, 
· Usluge unapređenja stanovanja i zajednice – rashodi su povećani za 7,7%
· Zdravstvo – u 2024. godini nije bilo izdvajanja sredstva 
· Rekreacija, kultura i religija –rashodi su povećani za 24,1%
· Obrazovanje – rashodi su povećani za 22,5%
· Socijalna zaštita – rashodi su povećani za 7,6%

Bilješke uz obrazac P-VRIO

za razdoblje 01. siječnja do 31. prosinca 2024.godine

U obrascu P-VRIO u 2024. godini evidentirane su sve promjene u vrijednosti i obujmu imovine koje posljedično imaju utjecaj na bilančne stavke, a nisu rezultat transakcije.

Iskazano je smanjenje u vrijednosti financijske imovine u iznosu 1,96 EUR, a odnosi se na smanjenje udjela Grada Sinja u temeljnom kapitalu trgovačkog društva Vodovod i odvodnja Cetinske krajine d.o.o. evidencija iskazana sukladno Društvenom ugovoru o osnivanju Vodovoda i odvodnje Cetinske krajine d.o.o od 31.12.2024.god.
Iskazano je povećanje u obujmu nefinancijske imovine, odnosno povećanje proizvedene dugotrajne imovine u iznosu 12.072.336,00 EUR. Evidencija u poslovnim knjigama provedena je na temelju procjembenih Elaborata tržišne vrijednosti nekretnine od strane Ovlaštenog sudskog vještaka, a odnosi se na evidenciju Sinjskog aerodroma u iznosu 11.203.818,00 EUR, evidenciju Judine kuće u Bajagiću u iznosu 21.418,00 EUR, te evidenciju Doma kulture u Brnazama u iznosu 847.000,00 EUR. 
Iskazano je smanjenje u obujmu nefinancijske imovine, odnosno smanjenje proizvedene dugotrajne imovine u iznosu 1.344,06 EUR, odnosi se na opremu koja je darovana „Centru za pružanje usluga u zajednici Maestral Split“ u iznosu 692,46 EUR, te opremu koja je darovana „Zajednici Pape Ivana Pavla XXIII Vrgorac“ u iznosu 651,60 EUR.

Sinj, 17.02.2025.god.
Zakonski predstavnik:

Miro Bulj 



